Artūrs Bobkovics

Artūrs Bobkovics (1885—1959) bija latviešu diriģents, Latvijas Universitātes jauktā kora "Juventus" izveidotājs.

 Dzīvesgājums 

Dzimis 1885. gada 10. janvārī Rīgā tirgotāja ģimenē. Mācījās Gustava Gižicka Mūzikas skolā Rīgā un Leipcigas konservatorijā, specializējās diriģēšanā Zonderhauzenas konservatorijā, papildinājās Ķelnē (1903—1906). Pēc atgriešanās dzimtenē bija jaundibinātā Rīgas Simfoniskā orķestra diriģents (1910—1912), pēc tam mūzikas skolotājs Liepājā un simfonisko koncertu diriģents (1912–1914). Pirmā pasaules kara laikā izveidoja Rezerves latviešu strēlnieku pulka orķestri.Pirms 130 gadiem dzimis diriģents Artūrs Bobkovics irliepaja.lv, 2015. gada 10. janvārī

Pēc Latvijas Universitātes izveides bija tās Mūzikas direktors, nodibināja un vadīja Latvijas Universitātes kori "Juventus" (1920–1950).

Miris 1959. gada 8. februārī Rīgā.

 Atsauces 

Kategorija:Latviešu diriģenti
Kategorija:Rīgā dzimušie